ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Νοεμβρίου 1992 για την τροποποίηση της απόφασης 88/234/ΕΟΚ σχετικά με την έγκριση μεθόδων ταξινόμησης των σφαγίων χοίρου στο Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (92/557/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3320/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρου πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου χοίρου- ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης- ότι η εν λόγω ανοχή έχει καθορισθεί στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 για τον καθορισμό των λεπτομερειών εφαρμογής της κοινοτικής κλίμακας ταξινόμησης των σφαγίων χοίρου (3)-

ότι με την απόφαση 88/234/ΕΟΚ της Επιτροπής (4), όπως τροποποιήθηκε από την απόφαση 88/478/ΕΟΚ (5), έχουν καθιερωθεί αρκετές μέθοδοι ταξινόμησης για να χρησιμοποιηθούν στο Ηνωμένο Βασίλειο-

ότι η κυβέρνηση του Ηνωμένου Βασιλείου ζήτησε από την Επιτροπή να επιτραπεί η χρησιμοποίηση νέας μεθόδου για την ταξινόμηση σφαγίων χοίρου στη Μεγάλη Βρετανία και υπέβαλε τα λεπτομερή στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85- ότι από την εξέταση του αιτήματος αυτού απεδείχθη ότι πληρούνται οι προϋποθέσεις για την έγκριση της νέας μεθόδου ταξινόμησης-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/234/ΕΟΚ τροποποιείται ως εξής:

1. Στο άρθρο 1 προστίθεται το ακόλουθο κείμενο:

"- της συσκευής που ονομάζεται "CSB Ultra-Meater" και της σχετικής μεθόδου εκτιμήσεως, οι λεπτομέρειες εφαρμογής της οποίας περιγράφονται στο τέταρτο μέρος του παραρτήματος Ι.

Όσον αφορά τη συσκευή "CSB Ultra-Meater", καθορίζεται ότι μετά το τέλος της διαδικασίας μετρήσεως πρέπει να είναι δυνατόν να εξακριβωθεί, επί του σφαγίου, ότι η συσκευή μέτρησε τις τιμές μετρήσεως Χ1 και Χ2 στο μέρος που προβλέπεται στο παράρτημα Ι μέρος 4 σημείο 3. Η σήμανση που ανταποκρίνεται στο μέρος της καταμέτρησης πρέπει υποχρεωτικά να γίνει ταυτόχρονα με τη διαδικασία της μέτρησης."

2. Το παρόν παράρτημα προστίθεται ως μέρος 4 στο παράρτημα Ι.

Άρθρο 2

Η παρούσα απόφαση απευθύνεται στο Ηνωμένο Βασίλειο. Βρυξέλλες, 19 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 301 της 20. 11. 1984, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 285 της 25. 10. 1985, σ. 39. (4) ΕΕ αριθ. L 105 της 26. 4. 1988, σ. 15. (5) ΕΕ αριθ. L 234 της 24. 8. 1988, σ. 17.

ΠΑΡΑΡΤΗΜΑ

"Μέρος 4

CSB Ultra - Meater

1. Η ταξινόμηση των σφαγίων χοίρων πραγματοποιείται με συσκευή που ονομάζεται "CSB Ultra - Meater".

2. Η συσκευή είναι εξοπλισμένη με κεφαλή υπερήχων, εξοπλισμό υπερήχων, οθόνη παρουσίασης εικόνων, υπολογιστή, μαγνητοσκόπιο και εκτυπωτή.

Η συσκευή είναι εξοπλισμένη με σπινθηρογράφο Pie Medical Netherlands 3,5 MHz.

Η απόσταση του σημείου μετρήσεως από το κέντρο της κεφαλής υπερήχων πρέπει να είναι 12 cm.

Οι τιμές των μετρήσεων μετατρέπονται στην υποτιμώμενη περιεκτικότητα σε άπαχο κρέας, από την ίδια τη συσκευή CSB Ultra - Meater.

3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τύπο:

y = 65,1 1,158 x1 + 0,176 x2

όπου:

/* ΠΙΝΑΚΕΣ: δείτε Ε.Ε. */